CELEX: 62010CN0503
Language: fi
Date: 2010-10-20 00:00:00
Title: Asia C-503/10: Ennakkoratkaisupyyntö, jonka Varhoven administrativen sad (Bulgaria) on esittänyt 20.10.2010 — Evroetil AD v. Direktor na Agentsia Mitnitsi

18.12.2010   
            
            
               FI
            
            
               Euroopan unionin virallinen lehti
            
            
               C 346/35
            
         Ennakkoratkaisupyyntö, jonka Varhoven administrativen sad (Bulgaria) on esittänyt 20.10.2010 — Evroetil AD v. Direktor na Agentsia ”Mitnitsi”
   (Asia C-503/10)
   ()
   2010/C 346/62
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Varhoven administrativen sad
   
      Pääasian asianosaiset
   
   
      Valittaja: Evroetil AD
   
      Vastapuoli: Direktor na Agentsia ”Mitnitsi”
   
      Ennakkoratkaisukysymykset
   
   
               1)
            
            
               Onko liikenteen biopolttoaineiden ja muiden uusiutuvien polttoaineiden käytön edistämisestä 8.5.2003 annetun Euroopan parlamentin ja neuvoston direktiivin 2003/30/EY (1) 2 artiklan 2 kohdan a alakohtaa tulkittava siten, että bioetanolin määritelmä viittaa myös kyseessä olevan kaltaisiin tuotteisiin (kattaa myös kyseessä olevan kaltaiset tuotteet), joihin pätevät seuraavat tunnusmerkit ja objektiiviset ominaisuudet:
               
                           —
                        
                        
                           se tuotetaan biomassasta
                        
                     
                           —
                        
                        
                           tuotanto tapahtuu erityisen teknologian avulla, joka on kuvailtu kantaja Evroetil AD:n laatimassa bioetanolin tuotantoa koskevassa teknisessä eritelmässä ja joka saman tuottajan laatiman teknisen eritelmän mukaan eroaa maatalousperäisen etyylialkoholin tuotannossa käytettävästä teknologiasta
                        
                     
                           —
                        
                        
                           se sisältää vähintään 98,5 % alkoholia ja seuraavia aineita, joiden vuoksi se ei sovellu ravinnoksi: korkeammat alkoholit — 714,49–8 311 mg/dm3; aldehydit — 238,16–411 mg/dm3; esterit (etyyliasetaatti) — 1 014–8 929 mg/dm3
                           
                        
                     
                           —
                        
                        
                           se täyttää polttoaineena käytettävää bioetanolia koskevan eurooppalaisen esistandardin Pr EN 15376 vaatimukset
                        
                     
                           —
                        
                        
                           se on tarkoitettu käytettäväksi polttoaineena, ja koska sitä lisätään A95-bensiiniin, sitä käytetään tosiasiallisesti polttoaineena ja myydään huoltoasemille
                        
                     
                           —
                        
                        
                           sitä ei denaturoida erityisessä denaturointimenettelyssä
                        
                     
         
               2)
            
            
               Onko direktiivin 2003/30/EY 2 artiklan 2 kohdan a alakohtaa tulkittava siten, että kyseinen tuote voidaan luokitella bioetanoliksi vain siinä tapauksessa, että sitä käytetään tosiasiallisesti biopolttoaineena, vai riittääkö se, että tuote on tarkoitettu käytettäväksi biopolttoaineena ja/tai että se tosiasiallisesti soveltuu käytettäväksi biopolttoaineena?
            
         
               3)
            
            
               Mikäli kysymyksiin 1 ja 2 annettujen vastausten perusteella on lähdettävä siitä, että kyseinen tuote tai vastaava osa siitä on bioetanolia, mihin tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteessä I, sellaisena kuin se on muutettuna 26.7.1991 annetulla komission asetuksella (ETY) N:o 2587/91 (2), olevaan yhdistetyn nimikkeistön koodiin (jäljempänä CN-koodi) tuote on luokiteltava:
               
                           3.1.
                        
                        
                           Onko yhdistetyn nimikkeistön 22 ryhmän määräyksiä ja konkreettisesti nimikettä 2207 tulkittava siten, että ne kattavat myös bioetanolin?
                        
                     
                           3.2.
                        
                        
                           Mikäli kysymykseen 3.1 vastataan myöntävästi, onko bioetanolin ja konkreettisesti kyseisen tuotteen luokittelussa otettava huomioon se, onko tuote denaturoitu (alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten 22.11.1993 annetun komission asetuksen (EY) N:o 3199/93 (3) mukaisilla menetelmillä tai muilla sallituilla menetelmillä)?
                        
                     
                           3.3
                        
                        
                           Mikäli kysymykseen 3.2 vastataan myöntävästi, onko nimikettä 2207 koskevia yhdistetyn nimikkeistön säännöksiä tulkittava siten, että vain denaturoitu bioetanoli luokitellaan CN-koodiin 2207 20 000?
                        
                     
                           3.4
                        
                        
                           Mikäli kysymykseen 3.3 vastataan myöntävästi, onko nimikettä 2207 koskevia yhdistetyn nimikkeistön säännöksiä tulkittava siten, että denaturoimaton bioetanoli luokitellaan CN-koodiin 2207 10 000?
                        
                     
                           3.5
                        
                        
                           Mikäli kysymykseen 3.1 vastataan myöntävästi ja kysymykseen 3.2 vastataan kieltävästi, kumpaan alanimikkeeseen — 2207 10 000 vai 2207 20 000 — kyseinen aine on luokiteltava?
                        
                     
                           3.6
                        
                        
                           Mikäli kysymykseen 3.1 vastataan kieltävästi, onko bioetanoli luokiteltava johonkin energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY (4) 2 artiklan 1 kohdan määritelmissä mainittuun CN-koodiin, ja jos on, mihin?
                        
                     
         
               4)
            
            
               Mikäli kysymyksiin 1 ja 2 annettujen vastausten perusteella on lähdettävä siitä, että kyseinen tuote tai vastaava osa siitä ei ole bioetanolia, onko kyseinen tuote, jolla on kysymyksessä 1 mainitut tunnusmerkit ja objektiiviset ominaisuudet, luokiteltava etyylialkoholiksi alkoholin ja alkoholijuomien valmisteverojen rakenteiden yhdenmukaistamisesta 19.10.1992 annetun neuvoston direktiivin 92/83/ETY (5) 20 artiklan 1 kohdan ensimmäisen luetelmakohdan mukaisesti?
            
         
      (1)  EYVL L 123, s. 42
   
      (2)  EYVL L 328, s. 50.
   
      (3)  EYVL L 288, s. 12.
   
      (4)  EUVL L 283, s. 51.
   
      (5)  EYVL L 316, s. 21.